El col·legi Abecé acull aquest divendres la final de Gandia Junior Xef
06 juny 2018

## El col·legi Abecé acull aquest divendres la final de Gandia Junior Xef06 juny 2018Última actualització: 14 juliol 2025

![](../gestion/img/_AO_0590-copia.jpg)  
  

La regidora delegada de Sanitat i Polítiques Saludables, Liduvina Gil, ha comparegut en roda de premsa per informar que aquest divendres, el col·legi Abecé de Gandia acollirà la final del concurs **Gandia Junior Xef** a partir de les 17.30 hores.  
  
Una iniciativa que suposa el colofó ??al programa d'Escoles Saludables que s'ha posat en marxa en aquest curs per tal de millorar els hàbits entre els alumnes de primer a quart de primària.  
  
El concurs ha comptat amb la participació de 8 centres escolars de la nostra ciutat: CC Escola Pia, CC Escolàpies, CC Abad Sola, CC Borja Jesuïtes, CEIP Botànic Cavanilles, CC Abecé, CC Carmelites i CP Los Naranjos.  
  
En total han estat 500 els alumnes els que han participat en les diferents fases del concurs. Gil ha recordat que en cada centre es va realitzar una primera selecció de xiquets i xiquetes dels dos cicles i posteriorment un jurat va procedir a una nova selecció per nomenar els 15 alumnes que participaran aquest divendres a la final (8 de 1r i 2n de Primària i 7 de 3r i 4t de primària).  
  
"_És un concurs que no busca el millor cuiner o cuinera, busca la recepta més saludable i el que es premiarà és el treball que els alumnes han realitzat per aconseguir-la_" va declarar Gil, qui ha volgut agrair al col·legi Abecé la cessió de les instal·lacions per realitzar la final i a les empreses col·laboradores del concurs com Leroy Merlin, Mármol Compac, Omnia Seguretat, Dulcesol, Carrefour, Decathlon, Delikia, Salva Pastisseria, Hotel Bayren, Solventa i Oci Urbà.  
  
El premi per als dos guanyadors serà un cap de setmana a Port Aventura i tots els participants rebran un obsequi.  
  
Per a aquesta fase final el jurat estarà format per l'alcaldessa de Gandia, Diana Morant, la regidora delegada de Sanitat i Polítiques Saludables, Liduvina Gil; Juan Llorca, Consultor nutricional; Begoña Rodrigo, Top Xef Espanya; Manuel Alonso, Estrella Michelin; Jesús Herráiz, titular de la Farmàcia 24 hores; i Marianela Fernández, nutricionista i dietista.  
  
**Liduvina Gil** ha fet balanç de les activitats realitzades al llarg de tot l'any. "_Ha estat molta feina però es comencen a veure els resultats de manera positiva. Els col·legis ens han informat que en molts casos ja s'estan notant canvis en els hàbits alimentaris dels alumnes a l'hora de dinar i el berenar i que a poc a poc algunes famílies estan canviant els seus hàbits_".  
  
Finalment, Gil ha recordat que el concurs estarà obert al públic en general i ha convidat a la ciutadania a participar-hi.

[Twittear](https://twitter.com/share)